b'\n_START_ARTICLE_\nFeyenoord\n_START_PARAGRAPH_\nFeyenoord Rotterdam ali preprosto Feyenoord je nizozemski nogometni klub iz Rotterdama. Ustanovljen je bil 19. julija 1908 kot Wilhelmina, a se nato leta 1912 preimenoval v SC Feijenoord, potem leta 1974 v SC Feyenoord in nato leta 1978 v sedanje ime. Trenutno igra v Eredivisie, 1. nizozemski nogometni ligi. Skupaj s PSV-jem in Ajaxom tvori trojico nizozemskih klubov, ki so osvojili kakr\xc5\xa1enkoli evropski pokal. Najve\xc4\x8dji uspeh Feyenoorda je naslov evropskega prvaka leta 1970, poleg tega pa ima \xc5\xa1e dva pokala Evropske lige iz let 1974 in 2002. Feyenoord ima tudi 15 naslovov dr\xc5\xbeavnega prvaka, 13 KNVB pokalov ter 4 \xc5\xa1\xc4\x8dita Johana Cruijffa._NEWLINE_Feyenoordov doma\xc4\x8di stadion je De Kuip, ki sprejme 51.177 gledalcev. Barve dresov so rde\xc4\x8da, bela in \xc4\x8drna.\n_START_SECTION_\nRivalstvo\n_START_PARAGRAPH_\nFeyenoordov rival je Ajax. Dvoboje med tema dvema kluboma imenujejo De Klassieker (klasika)'